Dakar

Dakar is ju Haudstääd fon Senegal. Dät lait ap dät Hoolichailound Kap Verde, die wäästelkste Punkt fon dät Fäästlound fon Afrika. Weegen disse Loage is ju Stääd oaind foar dän Honnel mäd Europa un Amerikoa un is ju uutwoaksen tou een fon do wichtichste Hauengen in dät Gestrich. Ju Stääd lait in dät Gestrich mäd dän glieke Noome Dakar. Unner ju Foulkställenge fon 2002 hied ju Meente Dakar 955.897 Ienwoonere un ju Agglomeration 2.267.356 IenwoonereCensus 8 Dezember 2002 (via GeoHive).

 Geschichte 
Dakar is gruunded fon do Frantsoosen 1857. In dät Jier 1902 wuud dät ju Haudstääd fon Frantsöösk Wääst-Afrikoa, ne Rulle ju ju uurnoom fon Saint-Louis. Fon 1959 bit 1960 was dät ju Haudstääd fon ju Mali Federation, ju der kuut besteen häd, deerätter fon ju Republik Senegal.

Fon dät 16. bit dät 19. Jierhunnert waas Dakar n wichtich Zentrum foar dän Sklaawenhonnel. Moor Sklaawen wuuden uut Dakar ätter Amerikoa soand as uut wäkke uur apaate afrikoanske Hauenge. Dät Fort D'Estrees ap dät Ailound Gorée, wier do Skaawen heelden, ferhonneld in inschieped wuuden, is ätter ju uunouhongigaid restaurierd un wäd nu ferwoand as Museum.

 Sport 
Dakar roate sin Noome an dän bekoande Rallye Dakar un bildede uk oafte dän Eendepunkt deerfon.

 Bädden 

 Akon (1981), Senegalesisk-Amerikoansken Sjunger
 Henri Camara (1977), Foutbaaler
 Papa Bouba Diop (1978), Foutbaaler
 El Hadji Diouf (1981), Foutbaaler
 Patrice Evra (1981), Frantsöösken Foutbaaler
 Youssou N'Dour (1959), Sjunger un Musiker
 Ségolène Royal (1953), Frantsööske Politikerske
 Mohamed Sarr (1983), Foutbaaler
 Patrick Vieira (1976), Frantsöösken Foutbaaler

 Ätterwiese 

Kategorie:Senegal